b'\n_START_ARTICLE_\nBugatti Veyron\n_START_SECTION_\nIstorija\n_START_PARAGRAPH_\nAutomobilio raida prasid\xc4\x97jo 1999\xc2\xa0m. nuo EB 18,4 Veyron koncepcinio automobilio, pristatyto Tokijo automobili\xc5\xb3 parodoje. Jis buvo tokio paties dizaino ir i\xc5\xa1vaizdos kaip ir galutinis Veyron variantas. Vienas didelis skirtumas buvo tas, kad EB 18,4 naudojo W18 varikl\xc4\xaf, kuris tur\xc4\x97jo tris eiles po \xc5\xa1e\xc5\xa1is cilindrus. Veyrono vyriausiasis dizaineris buvo Hartumt Warkuss su i\xc5\xa1or\xc4\x97s dizaineriu Jozef Kaban i\xc5\xa1 \xe2\x80\x9eVolkswagen\xe2\x80\x9c, pakeit\xc4\x99s Giorgetto Giugiaro i\xc5\xa1 \xe2\x80\x9eItalDesign\xe2\x80\x9c, kuris u\xc5\xbesiimin\xc4\x97jo trimis pradiniais \xe2\x80\x9eBugatti\xe2\x80\x9c konceptais._NEWLINE_\xe2\x80\x9eVolkswagen\xe2\x80\x9c vadovas Ferdinand Piech, 2000 metais \xc5\xbdenevos automobili\xc5\xb3 parodoje, paskelb\xc4\x97 Veyron gamybos prad\xc5\xbei\xc4\x85. Buvo pa\xc5\xbead\xc4\x97ta, kad tai bus grei\xc4\x8diausias, galingiausias ir pats brangiausias automobilis istorijoje. Vietoj W18, gaminamas modelis tur\xc4\x97jo naudoti VR6/WR8\xc2\xa0\xe2\x80\x93 tipo W16 varikl\xc4\xaf, pirm\xc4\x85 kart\xc4\x85 pristatyt\xc4\x85 1999\xc2\xa0m. Bentley Hunaudieres koncepciniame automobilyje. W16 tur\xc4\x97jo tur\xc4\x97ti keturis turbokompresorius ir b\xc5\xabti gaminamas remiantis 1001 arklio galia ir 407 km/h did\xc5\xbeiausiu grei\xc4\x8diu, ir buvo paskelbta 1 mln. eur\xc5\xb3 kaina._NEWLINE_Pl\xc4\x97tojimas t\xc4\x99s\xc4\x97si ir 2001 metais EB 16/4 Veyron buvo paskelbtas pa\xc5\xbeengusiu koncepciniu automobiliu. Met\xc5\xb3 pabaigoje \xe2\x80\x9eBugatti\xe2\x80\x9c paskelb\xc4\x97 kad automobilio, oficialiai vadinamo Bugatti Veyron 16,4, gamyba prasid\xc4\x97s 2003 metais. Deja, automobilis patyr\xc4\x97 \xc5\xbeymi\xc5\xb3 b\xc4\x97d\xc5\xb3 k\xc5\xabrimo metu. Pasiekti reikalaujam\xc4\x85 did\xc5\xbeiausio grei\xc4\x8dio stabilum\xc4\x85 buvo sunku\xc2\xa0\xe2\x80\x93 vienas prototipas buvo sunaikintas avarijoje, o kitas i\xc5\xa1slydo vie\xc5\xa1os demonstracijos metu Mazdos greitkelyje Laguna Seca\xe2\x80\x98oje. Veyron gamyba buvo atid\xc4\x97ta d\xc4\x97l \xc5\xa1i\xc5\xb3 ir kit\xc5\xb3 problem\xc5\xb3. Pi\xc3\xabch tais metais pasitrauk\xc4\x97 i\xc5\xa1 \xe2\x80\x9eVolkswagen\xe2\x80\x9c grup\xc4\x97s vadovo posto ir \xc4\xaf jo viet\xc4\x85 at\xc4\x97jo Bernd Pischestrieder. Naujasis vadovas, tuoj pat, nusiunt\xc4\x97 Veyron atgal prie brai\xc5\xbeybos lentos, dideliems persvarstymams. Neumann, \xe2\x80\x9eBugatti\xe2\x80\x9c prezidentas, buvo pakeistas Thomas\xe2\x80\x99o Bscher\xe2\x80\x99io 2003\xc2\xa0m. gruod\xc4\xaf ir Veyron pakeitimai buvo padaryti vadovaujant buvusiam \xe2\x80\x9eVW\xe2\x80\x9c in\xc5\xbeinieriui, \xe2\x80\x9eBugatti\xe2\x80\x9c in\xc5\xbeinieri\xc5\xb3 vadovui Wolfgang Schreiber._NEWLINE_Gamybai paruo\xc5\xa1ta Veyron versija buvo pristatyta 2005\xc2\xa0m. Tokijo automobili\xc5\xb3 prodoje.'